Pozdravljeni vsi skupaj,

pred nami je še zadnji kulturni dan v sklopu letošnjih dni dejavnosti, ki se bo odvijal 4. 2. 2022.

Prijazno vas vabiva k soustvarjanju kulturnega dne.

Okvirni načrt je naslednji:

* Izvedba otroške opere Prešeren in Kranjska čbelica
* Podelitev Kettejevih nagrad
* Likovno in glasbeno ustvarjanje na temo Zvočnost in barvitost Kettešole

1. Z otroško opero želiva približati učencem tako delček bogate zakladnice Prešernove poezije kot tudi opero v smislu glasbene zvrsti.

**Če je kdorkoli na kakršenkoli način pripravljen sodelovati pri izvedbi, naj mi sporoči najkasneje do 6. januarja 2022**.

Snemali bomo v januarju v glasbeni učilnici, kjer bomo pripravili prizorišče dogajanja, prikazali pa kot spletno prireditev v ponedeljek, 4. februarja, v sklopu kulturnega dne.

1. Kettejeve nagrade bomo letos podelili že devetič zapored. Vljudno vas vabiva, da skupaj izberemo letošnje nagrajence tako iz vrst učencev kot zaposlenih. Da vam bo pri tem lažje, prilagava nagrajence prejšnjih let. Svoje predloge oddajte do **15. januarja 2022** preko **elektronske pošte**, ki jo hkrati naslovite na vse člane komisije za Kettejeve nagrade: damijana.karlic@dknm.si, gabriela.macek@dknm.si, ksenija.pejanovic@dknm.si., jasna.banovec@dknm.si

Kettejevi nagrajenci

|  |  |  |
| --- | --- | --- |
| 2014     Nuša Korče, Marjeta Rožič |  |  |
| 2015       Vida Marolt, Ksenija Pejanovič |  |  |
| 2016     Damijana Karlič |  |  |
| 2017      Jasna Banovec |  |  |
| 2018     Marko Feguš, Darinka Pirc |  |  |
| 2019   Dajana Držanič |  |  |
| 2020   Gabriela Maček |  |  |
| 2021   Mateja Drobnič |  |  |
|  |  |  |

Podelitev Kettejevih nagrad bo potekala v živo preko ene od spletnih možnosti (arnes video, youtube…)

1. V mesecu januarju vas vabiva tudi k sodelovanju v šolskem projektu Zvočnost in barvitost Kettešole.

To lahko storite v okviru pouka glasbene in likovne umetnosti. Z učenci lahko ustvarite **ritmične skladbice** s pomočjo malih ali lastnih instrumentov, skladbico pa posnamete kot **video.** Prav tako naj učenci ustvarijo čim več **likovnih izdelkov**, kjer naj bo izrazno sredstvo **raznolikost barv.** Kdor ne bi utegnil to storiti prej, bo temu namenjen del samega kulturnega dne.

Vaše prispevke in izdelke zbirava do **konca meseca januarja.** Te bomo prav tako predstavili v programu kulturnega dne.

Vam in vašim učencem želiva veliko lepih trenutkov ob kulturnem ustvarjanju, pa tudi vse dobro v letu 2022.

 Darinka in Nataša